**Išrašas**

**KLAIPĖDOS MIESTO SAVIVALDYBĖS TARYBA**

**KULTŪROS, ŠVIETIMO IR SPORTO KOMITETO**

 **POSĖDŽIO PROTOKOLAS**

2020-07-23 Nr. TAR-66

Posėdis vyko 2020-07-16. Pradžia 15.00 val.

Posėdžio pirmininkė – Laima Juknienė.

Posėdžio sekretorė – Marija Petrulienė.

4. SVARSTYTA. Atstovo delegavimas į Klaipėdos miesto savivaldybės koncertinės įstaigos Klaipėdos koncertų salės meno tarybą.

Pranešėja E. Deltuvaitė teigė, kad 2020 m. gegužės mėnesį baigėsi Klaipėdos miesto savivaldybės tarybos 2019 m. gegužės 19 d. sprendimu Nr. T2-236 „Dėl atstovo delegavimo į Klaipėdos miesto savivaldybės koncertinės įstaigos Klaipėdos koncertų salės meno tarybą“ deleguoto Klaipėdos miesto savivaldybės tarybos nario Rimanto Didžioko kadencija. Šiuo sprendimo projektu Klaipėdos savivaldybės taryba deleguos savo, kaip įstaigos steigėjos, atstovą į Koncertinės įstaigos Klaipėdos koncertų salės meno tarybą, kuri reikalinga įstaigos veiklai pagal jos nuostatus ir yra formuojama naujam laikotarpiui.

A. Cesiulis pasiūlė N. Puteikienės kandidatūrą į Klaipėdos miesto savivaldybės koncertinės įstaigos Klaipėdos koncertų salės meno tarybą.

L. Juknienė siūlė balsavimu apsispręsti dėl sprendimo projekto su N. Puteikienės kandidatūra į Klaipėdos miesto savivaldybės koncertinės įstaigos Klaipėdos koncertų salės meno tarybą (BALSUOTA: už – 7 (R. Didžiokas, J. Simonavičiūtė, L. Juknienė, R. Idzelevičius, A. Cesiulis, E. Kvederis, N. Puteikienė), susilaikė – 0, prieš – 0). Sprendimo projektui pritarė bendru sutarimu.

NUTARTA. Pritarti sprendimo projektui su N. Puteikienės kandidatūra į Klaipėdos miesto savivaldybės koncertinės įstaigos Klaipėdos koncertų salės meno tarybą.

Posėdžio pirmininkė Laima Juknienė

Posėdžio sekretorė Marija Petrulienė